คือมีปัญหาที่รักแร้ค่ะ "มีรูที่รักแร้" มี2รูค่ะ เวลาบีบจะมีไขมันสีขาวๆออกมา แต่ก่อนหน้าที่รักแร้จะเป็นรู มันจะอักเสบเวลาจับจะเจ็บค่ะ แต่พอนานๆไปมันไม่เจ็บแล้วรูก็ใหญ่ขึ้นเวลาบีบก็มีไขมันสีขาวออกมาเรื่อยๆ เคยมีขนอยู่พอดึงออกมาก็ยังไม่หายค่ะ และมีก้อนไขมันใต้ผิวหนังขนาดประมาณ ปลายนิ้วก้อยไม่ใหญ่มากค่ะ ไม่เจ็บค่ะแต่ไม่หายและไม่น่าจะหาย ต้องไปพบแพทย์ด้านไหนคะ? มีโอกาสรักษาให้หายไหมคะ?
สวัสดีค่ะ การมีรูที่รักแร้ บีบแล้วมีไขมันสีขาวออกมา อาจเป็น ก้อนซีสต์ไขมันใต้ผิวหนัง (sebaceous cyst หรือ epidermal inclusion cyst) ซึ่งเกิดจากเซลล์ผิวหนังชั้นนอกอยู่ผิดที่ โดยไปอยู่ในผิวชั้นหนังแท้แล้วผลิตสารเคอราตินสะสมจนเกิดซีสต์ขึ้น อาการคือจะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง โดยปกติจะไม่ได้ทำให้มีอาการเจ็บหรือปวด แต่หากมีการอักเสบติดเชื้อ ก็จะทำให้เจ็บปวด ผิวหนังรอบๆ เกิดการบวมแดงได้นอกจากนี้ ก็อาจเป็น- เป็นฝีที่รักแร้ จะพบเป็นก้อนบวมนูนแดง ร่วมกับอาการเจ็บและปวด หากฝีมีรูเปิด อาจเห็นหนองไหลออกมา- ก้อนเนื้องอกต่างๆ ของผิวหนังหรือเนื้อเยื่อเกี่ยวพัน เช่น ก้อนไขมัน เป็นต้น แต่มักไม่ได้ทำให้เกิดอาการเจ็บหรือปวด และไม่ได้ทำให้มีไขมันหรือของเหลวไหลออกมา- ต่อมน้ำเหลืองโต ซึ่งเกิดได้จากหลายสาเหตุ เช่น การมีแผลติดเชื้อที่บริเวณมือหรือแขน โรคแมวข่วน มะเร็งต่อมน้ำเหลือง เป็นต้น แต่จะไม่ได้ทำให้มีไขมันหรือของเหลวไหลออกมาหากก้อนไม่หายไป แนะนำควรไปพบแพทย์เพื่อตรวจและรักษาค่ะ โดยอาจไปพบศัลยแพทย์ ซึ่งหากเป็นก้อนซีสต์ไขมันใต้ผิวหนัง การรักษาคือการผ่าตัดเอาก้อนออกค่ะ ในเบื้องต้น ไม่ควรไปแกะ และบีบก้อนดังกล่าว เพราะอาจทำให้เกิดการติดเชื้อแทรกซ้อนได้ ควรสวมใส่เสื้อผ้าที่ไม่รัดแน่นจนไปเสียดสีที่รักแร้ และพยายามอย่าให้รักแร้เปียกชื้น เป็นต้น